Lučatín

Lučatín je obec na Slovensku v okrese Banská Bystrica.

 História 
Do písanej histórie vstupuje obec v roku 1424, ale môžeme predpokladať už jej skoršiu existenciu. Pri vymedzení historického chotára Ľupče sa obec ešte nespomína. Túto listinu pre Ľupču vydal panovník Karol Róbert 11. novembra 1340. V listine sú zaznamenané sídla ležiace severne od Ľupče, a to Podkonice a Priechod. Ďalšou písomnou informáciou, ktorá však vnáša do pôvodu obce Lučatín len viac nejasností, je listina z roku 1356, vymedzujúca hranice medzi Priechodom a Podkonicami. Okrem prítomných svedkov z Ľupče a Seliec sa v listine spomína aj svedok Miko z lokality Vaninova Ves. Historik P. Maliniak predpokladá, že v prípade sídla s pomenovaním Vaninova Ves mohlo ísť s najväčšou pravdepodobnosťou o predchodcu dnešnej obce Lučatín. Z roku 1424 sa zachovala v Štátnom ústrednom banskom archíve v Banskej Štiavnici aj druhá listina, v ktorej je uvedený Lučatín. Podľa tohto záznamu predstúpil pred panovníka Žigmunda Luxemburského istý Benedikt Literát. Prvá písomná zmienka už osídelne sformovanom stredovekom Lučatíne (Luchatheu) je z pondelka 22. mája 1424, kedy uhorský kráľ Žigmund Luxemburský niekoľko dní pred sviatkom blahoslaveného pápeža Urbana vydal vo svojom sídle vo Visegráde donačnú listinu. Pôvod názvu obce Lučatín zatiaľ nie je vierohodne objasnený. Historici odvodzujú názov obce od mena Lukáš, čo by mohlo poukazovať na prvého vlastníka (zakladateľa) staršieho sídla.

 Kultúra a zaujímavosti 

 Pamiatky 
 Rímskokatolícky kostol Panny Márie Lurdskej, jednoloďová neogotická stavba s pravouhle ukončeným presbytériom a predstavanou vežou z roku 1892. Kostol má hladké fasády členené opernými piliermi, okná sú ukončené lomeným oblúkom, veža ihlancovou helmicou.
 Evanjelická modlitebňa, jednoduchá modernistická stavba z prvej polovice 20. storočia. Veža tvorí súčasť hmoty stavby, fasády sú členené lizénovými pásmi, okná dekorované šambránami

 Šport 
Beh 
Lučatínska 11. Cestný beh s trasou Lučatín - Slovenská Ľupča a späť. Preteky sa konajú od roku 2012. Priemerne sa tu zúčastní okolo 500 bežcov.
Futbal

TJ mladosť Lučatín. Družstvo sa každoročne zúčastňuje na turnajoch a zápasoch v 1. triede.
Stolný tenis

Stolnotenisový oddiel v Lučatíne. Je rozdelený na 3 družstvá: A družstvo, B družstvo, C družstvo. Pravidelne sa zúčastňujú na okresných a krajských súťažiach.

 Osobnosti obce 

 Rodáci  
 Emil Šefranko (* 1888 - † 1964), popularizátor družstevníctva, šíriteľ osvety, národovedec a autor životného diela
 Ľudovít Šefranko (* 1902 - † 1976), evanjelický a. v. farár a autor životného diela 
 Gejza Slameň (* 1906 - † 1974), učiteľ, divadelný a filmový herec
 Plk. Ján Gonda (* 1913 - † 2000), vojak československej armády a účastník SNP 
 Prof. PhDr. Július Kasa, PhD. (* 1941 - † 2025)  , univerzitný pedagóg a vedec v oblasti športových vied
 Ing. Peter Strmeň, PhD. (* 1950 - † 2020), jadrový fyzik, vysokoškolský pedagóg a vedec
 Ing. Ján Muránsky, (* 1913 - † 2005), poľnohospodársky inžinier,  dlhoročne viedol kroniku obce

 Prisťahovali sa  
Karol Kuzmány (* 1806 - † 1866), slovenský spisovateľ, novinár a estetik
Ján Plieštik (* 1898 - † 1981), folklorista a výrobca ľudových nástrojov 
Rudolf Kriška (* 1908 - † 1981), lesník a ochranca prírody 
Matej Kazár (* 1983), biatlonista

 Ocenenia 

 Literatúra 

 Lučatínske zvesti (Lučatín)

 Referencie 

 Iné projekty 

 Externé odkazy 

 Najkrajší kraj- turistické atrakcie v obci


Kategória:Obce okresu Banská Bystrica
Kategória:Obce vypálené počas druhej svetovej vojny na Slovensku